open-index/open-wikipedia-markdown huggingface dataset:
Σιρντάν

[thumb|right|280px|Ένα [μπολ με σιρντάν]]
thumb|280px|Σερβιρισμένο σιρντάν
Το **Σιρντάν** ή **Ντολμάς Σιρντάν** είναι παραδοσιακή και δημοφιλής τοπική συνταγή από τα Άδανα της Τουρκίας. Παρασκευάζεται από τη χοληδόχο κύστη ενός προβάτου στην οποία αφού καθαριστεί καλά και βραστεί λίγο για να μαλακώσει, προστίθεται γέμιση από καυτερό ρύζι, ντοματοπελτέ, λάδι και μπαχαρικά και στη συνέχεια ψήνεται. Θεωρείται ξεχωριστό έδεσμα, αφού κάθε πρόβατο έχει μόνο μία χοληδόχο κύστη, η οποία δεν είναι ιδιαίτερα μεγάλη.

## Δείτε Επίσης
* Κεμπάπ Αδάνων

Κατηγορία:Τουρκική κουζίνα
Άγιος Αναστάσιος (αποσαφήνιση)

Η ονομασία **Άγιος Αναστάσιος** μπορεί να αναφέρεται στα παρακάτω θέματα:

## Πρόσωπα
* Άγιος Αναστάσιος ο Θαυματουργός, 7ος αιώνας,  άγιος της ορθόδοξης εκκλησίας
* Άγιος Αναστάσιος ο Πέρσης ο Οσιομάρτυρας, 7ος αιώνας, άγιος της ορθόδοξης εκκλησίας
* Άγιος Αναστάσιος ο Ναυπλιεύς, 17ος αιώνας, άγιος της ορθόδοξης εκκλησίας
* Άγιος Αναστάσιος ο εκ Παραμυθίας, 18ος αιώνας, άγιος της ορθόδοξης εκκλησίας
* Άγιος Αναστάσιος ο Γόρδιος, 18ος αιώνας, άγιος της ορθόδοξης εκκλησίας

## Άλλα
* Κλινική Άγιος Αναστάσιος, νοσοκομείο στην Λευκωσία
Πάολα Σουάρες

H **Πάολα Σουάρες** (*[[αγγλικά]] :Paola Suárez*), γεννημένη στις 23 Ιουνίου 1976, είναι πρώην Αργεντινή πρωταθλήτρια της αντισφαίρισης. Ήταν από τους σημαντικότερους παίκτες των γυναικών στα διπλά στις αρχές και τα μέσα της δεκαετίας του 2000, κερδίζοντας οκτώ τίτλους Γκραντ σλαμ, όλους με συμπαίκτρια την Ισπανίδα Βιρτζίνια Ρουάνο Πασκουάλ, και κρατώντας το Νο. 1 στον κόσμο για 87 μη διαδοχικές εβδομάδες. Ήταν επίσης σε έναν ημιτελικό του απλού στο Γαλλικό Όπεν του 2004.

Η Σουάρες άρχισε να παίζει επαγγελματικό τένις σε ηλικία δεκαπέντε ετών το 1991. Το 1994 συμμετείχε στην επαγγελματική περιοδεία στο απλό. Δεν ήταν όμως πολύ γνωστή μέχρι τη δεκαετία του 2000, που έγινε διεθνής φιγούρα στο άθλημα της φτάνοντας στα ημιτελικά του Γαλλικού όπεν.

Κέρδισε τέσσερις τίτλους WTA (2004 Καμπέρα, 2003 Βιέννη, 1998 και 2001 Μπογκοτά) και 12 άλλα δευτερεύοντα τουρνουά. Το 2004 η Σουαρέζ έχασε στα ημιτελικά του Γαλλικού όπεν από την Έλενα Ντεντιέεβα. Εκείνη την χρονιά, κατέλαβε την 9η θέση στον κόσμο μεταξύ των γυναικών από την WTA, η οποία ήταν η υψηλότερη κατάταξη της στο απλό.

Η Σουάρες εκπροσώπησε τη χώρα της και κέρδισε το χάλκινο μετάλλιο στους Ολυμπιακούς αγώνες της Αθήνας το 2004 με συμπαίκτρια την Πατρίτσια Ταραμπίνι. 

Είχε τα καλύτερα αποτελέσματα στα διπλά όπου έπαιζε με συμπαίκτρια την Βιρτζίνια Ρουάνο Πασκουάλ σε 32 από τους 39 τίτλους της. Κέρδισαν πολλά τουρνουά, όπως το Γαλλικό όπεν τέσσερις φορές (2001, 2002, 2004 και 2005), το Αμερικανικό όπεν τρεις φορές (2002, το 2003 και 2004)), το Αυστραλιανό το 2004 και πολλά άλλα μικρότερα τουρνουά. Με τη Βιρτζίνια, ήταν το πρώτο γυναικείο ζευγάρι για τρία συναπτά έτη από τις 9 Σεπτεμβρίου 2002 (WTA Tour Doubles Team of the Year 2002, 2003 και 2004).

Το 2005, ανακοίνωσε την αποχώρησή της για το 2006 για προσωπικούς λόγους, και μέχρι τότε θα παίξει μόνο μερικά τουρνουά. Τον Ιούνιο του 2005 έκανε σε κλινική επέμβαση στο ισχίο με ανάκαμψη 3 έως 4 μηνών. Άρχισε να παίζει στο Σίδνεϊ τον Ιανουάριο του 2006 φτάνοντας στο τελικό του μεικτού αλλά μετά από λίγο υπέφερε από μικρά τραύματα. Αργότερα το ίδιο έτος, έφτασε επίσης στον τελικό του του μεικτού του Γουίμπλεντον.

Την 1η Σεπτεμβρίου 2007, η Σουαρές έπαιξε τον τελευταίο επαγγελματικό της αγώνα. Στο Αμερικανικό όπεν αποχώρησε από το τένις αφού αποκλείστηκε στο μεικτό.

Επέστρεψε στην αντισφαίριση και στα διπλά το 2012 και συνεργάστηκε με την Αργεντινή Γκιζέλα Ντούλκο. Το ζευγάρι έπαιξε και στους Ολυμπιακούς Αγώνες του Λονδίνου το 2012.

Στο Φεντ καπ έχει αγωνιστεί με την Αργεντινή το 1996, 1999, 2001, 2002 και το 2004 με ρεκόρ 14 νίκες και 5 ήττες.

## Παραπομπές


Κατηγορία:Αργεντινές αθλήτριες της αντισφαίρισης
Κατηγορία:Αργεντινοί Ολυμπιονίκες
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Mississippi Blues Trail

Το **Mississippi Blues Trail** δημιουργήθηκε από το Mississippi Blues Commission το 2006, και πρόκειται για πινακίδες που τοποθετούνται στα πιο σημαντικά και ιστορικά μέρη, που συνδέονται με τη γέννηση, την ανάπτυξη, και τη γενικότερη επιρροή της blues μουσικής στην πολιτεία του Μισισίπι. Στην πολιτεία το μονοπάτι αυτό εξαπλώνεται από τα βόρεια και περνά και μέσα από διάφορες λεωφόρους και πόλεις όπως το Τζάκσον, το Γκρίνγουντ, το Κλαρκσντέιλ, το Κολόμπους, το Μερίντιαν κ.ά. Η μεγαλύτερη συγκέντρωση πινακίδων βρίσκεται στο Δέλτα του Μισισίπι. Ωστόσο έχουν τοποθετηθεί και πινακίδες άσχετες με την πολιτεία, που όμως οι ρίζες του blues του Μισισίπι είναι σημαντικές. 

## Παραπομπές


## Εξωτερικοί σύνδεσμοι

*Mississippi Blues Trail list and map 

*Delta Blues in the Lower Mississippi Valley, Indianola 
*Mississippi Blues Highway Registry


Κατηγορία:Πολιτισμός του Μισισίπι
Κατηγορία:Μουσική στο Μισισίπι
Μαρία Φλορένσια Λαμπάτ

H **Μαρία Φλορένσια Λαμπάτ** (*[[αγγλικά]] : María Florencia Labat*), γεννημένη στις στις 12 Ιουνίου 1971, είναι πρώην Αργεντινή πρωταθλήτρια της αντισφαίρισης. 

Συμμετείχε στο WTA Tour πρώτη φορά το 1988 και αποχώρησε το 2000. Στις 12 Σεπτεμβρίου 1994, η Φλωρενσία έφτασε στο Νο 26 στον κόσμο. Κατέκτησε το χρυσό μετάλλιο στο απλό στους Παναμερικανικούς αγώνες του 1995. Στο απλό σε τουρνουά γκραντ σλαμ μεγαλύτερη επιτυχία της ήταν το 1994 στους 16 του Γουίμπλεντον και στο Αμερικανικό όπεν το 1997. Στα διπλά ήταν στα προημιτελικά του Αυστραλιανού όπεν το 1997.

Η Μαρία Φλορένσια Λαμπάτ εκπροσώπησε τη χώρα της στους Ολυμπιακούς αγώνες της Βαρκελώνης το 1992 όπου αποκλείστηκε στον Α΄γύρο στο απλό. Στους  Ολυμπιακούς αγώνες της Ατλάντας το 1996 στο απλό αποκλείστηκε στο Β΄γύρο και στους  Ολυμπιακούς αγώνες της Σεούλ το 2000 επίσης στο απλό αποκλείστηκε στον Α΄γύρο. 

Στο Φεντ καπ έχει συμμετάσχει με την Αργεντινή από το 1989 έως το 2000 σε 11 διοργανώσεις με ρεκόρ 24 νίκες και 17 ήττες.

## Παραπομπές


Κατηγορία:Αργεντινές αθλήτριες της αντισφαίρισης
Μουράντ Χασρατιάν

Ο **Μουράντ Χασρατιάν** (, 20 Ιουνίου 1935 – 16 Ιανουαρίου 2026) ήταν Αρμένιος ιστορικός της αρχιτεκτονικής. Διατέλεσε επικεφαλής του Τμήματος Αρχιτεκτονικής του Ινστιτούτου Τεχνών της Αρμενικής Ακαδημίας Επιστημών από το 1988 έως τον θάνατό του το 2026. 

## Βιογραφία
Γεννημένος στις 20 Ιονίου 1935, στο Γερεβάν της Αρμενικής Σοβιετικής Σοσιαλιστικής Δημοκρατίας, ο Χασρατιάν ήταν γόνος μορφωμένης οικογένειας.

Το 1958, αποφοίτησε από το Τμήμα Αρχιτεκτονικής του Πολυτεχνικού Ινστιτούτου του Γερεβάν. Εργάστηκε στο Ινστιτούτο Τεχνών από το 1964. Το 1969, κατέστη Υποψήφιος των Επιστημών, παρουσιάζοντας διατριβή με αντικείμενο την αρχιτεκτονική του 17ου και του 18ου αιώνα στην περιοχή του Σιουνίκ.

Απεβίωσε στις 16 Ιανουαρίου 2026, σε ηλικία 90 ετών.

## Δείτε επίσης
* Στεπάν Μνατσακανιάν
* Αλεξάντρ Σαχινιάν

## Παραπομπές


Κατηγορία:Αρμένιοι αρχιτέκτονες
Κατηγορία:Απόφοιτοι Εθνικού Πολυτεχνικού Πανεπιστημίου της Αρμενίας
Δόξα Νέου Σιδηροχωρίου

150px|μικρογραφία|Το λογότυπο του συλλόγου
Η **Δόξα Νέου Σιδηροχωρίου** είναι αθλητικό σωματείο στο Νέο Σιδηροχώρι του νομού Ροδόπης στην Ελλάδα. Χρώματα του συλλόγου είναι το μαύρο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Νέου Σιδηροχωρίου «Ιωάννης Στράντζαλης», αν και προσωρινή έδρα της ομάδας είναι το Δημοτικό Στάδιο Κομοτηνής.

## Ιστορία
Η «Δόξα» Ν. Σιδηροχωρίου ιδρύθηκε το 1958. Την περίοδο 1983–84 η ομάδα κατέκτησε το πρωτάθλημα της ΕΠΣ Θράκης. Την αμέσως επόμενη περίοδο, 1984–85, αγωνίστηκε για πρώτη φορά στη Δ΄ Εθνική κατηγορία και τοποθετήθηκε στον 7ο Όμιλο όπου τερμάτησε στη 17η θέση, με αποτέλεσμα τον υποβιβασμό στις τοπικές κατηγορίες. Εκεί παρέμεινε μόνο για την περίοδο 1985–86, καθώς αναδείχθηκε για δεύτερη φορά πρωταθλήτρια στην ΕΠΣ Θράκης. Την περίοδο 1986–87, η ομάδα μετείχε για δεύτερη φορά στο πρωτάθλημα της Δ΄ Εθνικής και πάλι στον 7ο Όμιλο τερματίζοντας στη 19η και τελευταία θέση του βαθμολογικού πίνακα που οδήγησε ξανά στον υποβιβασμό στα τοπικά πρωταθλήματα.

Στο θεσμό του Κυπέλλου ΕΠΣ Θράκης, την περίοδο 2015–16, κατέκτησε τον τίτλο για πρώτη φορά στην ιστορία της. Την περίοδο 2016–17, ήταν η τρίτη φορά που η Δόξα αναδείχθηκε πρωταθλήτρια στην ΕΠΣ Θράκης, παίρνοντας έτσι το εισιτήριο για τη Γ΄ Εθνική, ενώ στην επιτυχία συνέβαλαν 6 Κύπριοι φοιτητές που αγωνίζονταν στην ομάδα. Στην πρώτη περίοδο στο πρωτάθλημα της Γ΄ Εθνικής ερασιτεχνικής κατηγορίας, 2017–18, η ομάδα τοποθετήθηκε στον 1ο Όμιλο.

## Σύμβολα
Το 2017, ο σύλλογος παρουσίασε ένα νέο σήμα, με τη διατήρηση του αετού που κρατά μια μπάλα.

## Η διαχρονική πορεία
* Δ΄ Εθνική: 1984–85
* Δ΄ Εθνική: 1986–87
* Γ΄ Εθνική: 2017–18
* Γ΄ Εθνική: 2020–21

## Παραπομπές


## Εξωτερικοί σύνδεσμοι
* Σελίδα στο Transfermarkt

Κατηγορία:Αθλητικοί σύλλογοι Ροδόπης
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1958
Πωλ Φουκάρ

Ο **Πωλ-Φρανσουά Φουκάρ** (*Paul-François Foucart*, 15 Μαρτίου 1836 &ndash; 19 Μαΐου 1926) ήταν Γάλλος αρχαιολόγος με ειδίκευση στην επιγραφολογία, γνωστός για τις έρευνές του αναφορικά με τα Ελευσίνια Μυστήρια. Υπήρξε πατέρας του αιγυπτιολόγου Ζωρζ Φουκάρ.

Ο Φουκάρ γεννήθηκε στο Παρίσι και από το 1855 σπούδασε στην École Normale Supérieure, αποφοιτώντας το 1858. Στη συνέχεια δίδαξε στο Λύκειο Καρλομάγνου και στο Λύκειο Μποναπάρτ. Το 1874 έγινε λέκτορας στο Collège de France, όπου το 1877 διορίστηκε καθηγητής της επιγραφολογίας και της ελληνικής αρχαιολογίας. Το 1878 εκλέχθηκε μέλος της Académie des Inscriptions et Belles Lettres, αντικαθιστώντας τον Ζοζέφ Νωντέ, και το ίδιο έτος διορίστηκε διευθυντής της Γαλλικής Σχολής Αθηνών.

## Επιλεγμένα έργα
* *Mémoire sur les ruines et l'histoire de Delphes*, 1865 («Υπόμνημα επί των ερειπίων και της ιστορίας των Δελφών»)
* *Des associations religieuses chez les Grecs, thiases, éranes, orgéons*, 1875 («Θρησκευτικές ενώσεις στους Έλληνες»)
* *Décret des Athéniens relatif à la ville de Chalcis*, 1877 («Ψήφισμα των Αθηναίων περί της Χαλκίδος»)
* *Mélanges d'épigraphie grecque*, 1878 («Απάνθισμα ελληνικής επιγραφικής»)
* *Recherches sur l'origine et la nature des mystères d'Éleusis*, 1895 («Έρευνες επί της προελεύσεως και φύσεως των Ελευσινίων Μυστηρίων»)
* *Les grands mystères d'Éleusis, personnel-cérémonies*, 1900 («Τα μεγάλα Ελευσίνια Μυστήρια»)
* *La formation de la Province Romaine d'Asie*, 1903 («Η δημιουργία της Ρωμαϊκής Επαρχίας της Ασίας»)
* *Le culte de Dionysos en Attique*, 1904 («Η λατρεία του Διονύσου στην Αττική»)
* *Étude sur Didymos d'après un papyrus de Berlin*, 1906 («Μελέτη περί του Διδύμου κατά τον πάπυρο του Βερολίνου»)
* *Les mystères d'Éleusis*, 1914 («Τα Ελευσίνια Μυστήρια»)
* *Le culte des héros chez les Grecs*, 1918 («Η λατρεία των ηρώων στους Έλληνες».)

## Παραπομπές


Κατηγορία:Γάλλοι αρχαιολόγοι
Κατηγορία:Γάλλοι ελληνιστές
Κατηγορία:Ελληνιστές επιγραφολόγοι
Τσουκαλάς

Το ελληνικό επώνυμο **Τσουκαλάς** μπορεί να αναφέρεται σε κάποιο από τα παρακάτω πρόσωπα:

* Άγγελος Τσουκαλάς (1906-1996), δήμαρχος Αθηναίων, υπουργός Δικαιοσύνης
* Ανδρέας Τσουκαλάς (γενν. 1963), τραγουδοποιός
* Γεώργιος Τσουκαλάς (γενν. 1903), ποιητής, πεζογράφος
* Διονύσιος Τσουκαλάς (19ος αι.), λόγιος, Φιλικός
* Ιωάννης Α. Τσουκαλάς (γενν. 1941), φυσικός στερεάς καταστάσεως, ευρωβουλευτής
* Κωνσταντίνος Τσουκαλάς (νομικός) (1878-1947), δικηγόρος, καθηγητής ποινικής δικονομίας, βουλευτής, πατέρας του Άγγελου Τσουκαλά
* Κωνσταντίνος Α. Τσουκαλάς (γενν. 1937), κοινωνιολόγος, πανεπιστημιακός και πολιτικός, γιος του Άγγελου και εγγονός του Κωνσταντίνου Τσουκαλά
* Σταύρος Τσουκαλάς (γενν. 1988), ποδοσφαιριστής
* Τάκης Τσουκαλάς (γενν. 1958), παρουσιαστής τηλεοπτικών εκπομπών
* Γιώργος Τσουκαλάς, (γενν. 1965) πολιτικός της Τοπικής Αυτοδιοίκησης και πρ. Δήμαρχος Ελευσίνας (2011-2019)
* Γεώργιος Τσουκαλάς. Δικηγόρος, Συγγραφέας.https://research.ebsco.com/c/mmweru/search/details/sd7t2yoitr?limiters=None&q=%CE%A4%CF%83%CE%BF%CF%85%CE%BA%CE%B1%CE%BB%CE%AC%CF%82%20%CE%93%CE%B5%CF%8E%CF%81%CE%B3%CE%B9%CE%BF%CF%82 https://research.ebsco.com/c/mmweru/search/details/q6mxviocub?q=%CE%A4%CF%83%CE%BF%CF%85%CE%BA%CE%B1%CE%BB%CE%AC%CF%82%20%CE%93%CE%B5%CF%8E%CF%81%CE%B3%CE%B9%CE%BF%CF%82

## Δείτε επίσης

* Λούκας Τσουκάλα

Κατηγορία:Ελληνικά επώνυμα
Λοβέρδος

Το ελληνικό επώνυμο **Λοβέρδος** μπορεί να αναφέρεται σε κάποιο από τα μέλη της ιστορικής οικογένειας Λοβέρδου από την Κεφαλληνία. Μπορεί ακόμα να αναφέρεται σε κάποιο από τα παρακάτω νεότερα πρόσωπα:

* Αλέξανδρος Λοβέρδος (γενν. 1901), οικονομολόγος
* Ανδρέας Λοβέρδος (γενν. 1956), υπουργός και πανεπιστημιακός
* Γεράσιμος Λοβέρδος (γενν. 1897), ψυχίατρος
* Γιάννης Λοβέρδος (γενν. 1959), δημοσιογράφος
* Διονύσιος Λοβέρδος (1877-1934), οικονομολόγος, ιδρυτής της Λαϊκής Τράπεζας και ομώνυμου μουσείου
* Ιωάννης Λοβέρδος (1868-1912), γεωπόνος μηχανικός
* Κώστας Λοβέρδος (γενν. 1921), συγγραφέας που έγραψε στη γαλλική γλώσσα
* Μιχαήλ Λοβέρδος (1817-1902), στρατηγός του γαλλικού στρατού
* Νίκος Λοβέρδος (19ος αιώνας), αθλητής της ποδηλασίας
* Σπυρίδων Λοβέρδος (1874-1936), τραπεζίτης, οικονομολόγος και υπουργός
* Σπύρος Λοβέρδος (γενν. 1902), τραπεζίτης, πρόεδρος επιχειρήσεων και συγγραφέας
* Παναγιώτης Σ. Λοβέρδος (γενν. 1966), πρωταθλητής-βαλκανιονίκης ιππασίας, Μέλος Δ.Σ. Ελληνικής Ομοσπονδίας Ιππασίας,Πρόεδρος Ελληνικής Ομοσπονδιας Πένταθλου, Αντιπρόεδρος Ευρωπαϊκής Ομοσπονδίας Πένταθλου, Αναπλ. Μέλος Ελληνικής  Ολυμπιακής Επιτροπής, διευθυντικό στέλεχος «ΑΘΗΝΑ 2004», Σύμβουλος Επιχειρήσεων, Επιχειρηματίας.
* Ιωάννης Σ. Λοβέρδος (1957-1998), Χημικός-Τεχνολόγος Τροφίμων, Πολιτικός, Δημ. Σύμβουλος Δήμου Αθηναίων, Πρόεδρος ΠΟΕΔΗΝ.
* Ιωάννης Σ. Λοβερδος (1884-1964), Νομικός, Οικονομικός Επιστήμων, Επιχειρηματίας, Διοικητής Λαϊκής Τραπέζης.
* Σωκράτης-Σόλων Ιω. Λοβέρδος (1925-1996), Οικονομικός Επιστήμων, Επιχειρηματίας.
* Μάριος Ιω. Λοβέρδος (1927-2017), Γλύπτης, Καθηγητής Καλών Τεχνών.
* Ιωάννης Μ. Λοβέρδος (1950-2018), αθλητής Σκοποβολής,αθλητής  Ιστιοπλοίας, Ομοσπονδιακός Προπονητής Εθνικής Ομάδας Σκοποβολής.

Κατηγορία:Ελληνικά επώνυμα
Castlevania: Bloodlines

Το ***Castlevania: Bloodlines*** είναι βιντεοπαιχνίδι πλατφόρμας που κυκλοφόρησε τον Μάρτιο του 1994 από την Konami αποκλειστικά για την κονσόλα Sega Mega Drive. Είναι το μοναδικό βιντεοπαιχνίδι της σειράς *[[Castlevania]]* που κυκλοφόρησε στο Mega Drive.

## Τρόπος παιχνιδιού
Στο αρχικό μενού στην αρχή του παιχνιδιού, δίνεται στον παίκτη η ευκαιρία να επιλέξει έναν από τους δύο playable χαρακτήρες, Τζον Μόρις (ο οποίος κρατά μαστίγιο) ή Ερίκ Λεγκάρντ (ο οποίος κρατά λόγχη). Με έναν από τους δύο χαρακτήρες, πρέπει να φέρει εις πέρας τις αποστολές του παιχνιδιού και να σκοτώσει όλους τους εχθρούς του.

Οι εχροί που συναντά ο παίκτης στο παιχνίδι είναι σκελετοί, νυκτερίδες, ζόμπι, κοράκια και bosses. Αυτά, βρίσκονται σε συνολικά πέντε κεφάλαια, τα οποία διαδραματίζονται σε πέντε χώρες, τη Ρουμανία, την Ελλάδα, την Ιταλία, τη Γερμανία, τη Γαλλία και την Αγγλία.

Στην Αγγλία εξελίσσεται το τελευταίο κεφάλαιο, στο οποίο ο παίκτης αντιμετωπίζει τον Δράκουλα. Κατά την διαδρομή προς την Αγγλία, ο παίκτης πρέπει να επιλέξει κάποια αντικείμενα με τα οποία μπορεί να δυναμώσει το βασικό, αλλά και τα δευτερεύοντα όπλα του.

## Πλοκή
Το παιχνίδι διαδραματίζεται στις αρχές του 20ου αιώνα λίγο πριν ξεσπάσει ο πρώτος παγκόσμιος πόλεμος, όπου κάνει την εμφάνιση του ένα θρυλικό βαμπίρ με το όνομα Ελίζαμπεθ Μπάρτλεϊ που είναι ανιψιά του γνωστού καΐμη εξερεταίου Δράκουλα. η Ελίζαμπεθ θέλει να πραγματοποιήσει μια μεγάλη θυσία για να φέρει πίσω στην ζωή τον θείο της ξεκινώντας η ίδια τον πρώτο παγκόσμιο πόλεμο. Ο γιος του Κουίνσι Μόρις ο Τζον Μόρις με τον πολύ καλό του φίλο Ερίκ Λεγκάρντ θα μπουν στην μάχη εναντίον του κακού για να σταματήσουν την αναγγένηση του Δράκουλα.

## Υποδοχή

## Παραπομπές


## Εξωτερικοί σύνδεσμοι
* ''Castlevania Bloodlines'' στο MobyGames
* ''Castlevania Bloodlines'' στο IGN
* ''Castlevania Bloodlines'' στο Gamespot
* ''Castlevania Bloodlines'' στο GameFAQs
* ''Castlevania Bloodlines'' στη Wikia

Κατηγορία:Βιντεοπαιχνίδια της Sega
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια του 1994
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια Castelvania
Κατηγορία:Βιντεοπαιχνίδια τοποθετημένα στην Ιαπωνία
Κατηγορία:Βαμπίρ στην ποπ κουλτούρα
Γκαρτσιστάν

Το **Γκαρτσιστάν**, επίσης γνωστό ως **Γκαρτζιστάν **ήταν μια μεσαιωνική περιοχή στη βόρεια όχθη του ποταμού Μουργκάμπ, που βρίσκεται ανατολικά της Χεράτ και βόρεια του ποταμού Χάρι. Το Γκαρχιστάν είναι το παλιό και ιστορικό όνομα του Χαζαρατζάτ του Αφγανιστάν.

## Δείτε επίσης
* Χαζαρατζάτ

## Πηγές
* 
* 

Κατηγορία:Πρώην κράτη της Κεντρικής Ασίας
Κατηγορία:Γεωγραφία του Αφγανιστάν
Κατηγορία:Ιστορία της Κεντρικής Ασίας
Λουδοβίκος της Γαλλίας (1751-1761)

Ο **Λουδοβίκος Ιωσήφ της Γαλλίας** (γαλλ. *Louis de France*, 13 Σεπτεμβρίου 1751 - 22 Μαρτίου 1761), ήταν Γάλλος πρίγκιπας της δυναστείας των Βουρβόνων. Αν και ήταν ο πρωτότοκος γιος, πέθανε από εξωπνευμονική φυματίωση.

## Βιογραφία
Ο *Λουδοβίκος Ιωσήφ Ιαβέρης* γεννήθηκε στο Παλάτι των Βερσαλλιών. Ήταν το τρίτο επιζών παιδί και ο μεγαλύτερος γιος του Λουδοβίκου Φερδινάνδου, Δελφίνου της Γαλλίας, και της Μαρίας Ιωσηφίνας της Σαξονίας, μεγαλύτερος αδελφός των μελλοντικών βασιλέων Λουδοβίκου ΙΣΤ΄, Λουδοβίκου ΙΗ΄ και Καρόλου Ι΄. Είναι γνωστό ότι ήταν το αγαπημένο παιδί των γονέων του ενώ έλεγαν ότι ήταν όμορφος και λαμπερός.

Του δόθηκε ο τίτλος του *Δούκα της Βουργουνδίας* από τον παππού του, Λουδοβίκο ΙΕ΄. Ήταν πολύ αγαπητός από εκείνους που ήταν κοντά του, ειδικά από τη μεγαλύτερη αδελφή του Μαρία Ζεφυρίνα, που πέθανε σε ηλικία πέντε ετών το 1755. Δεν είναι αν ο Λουδοβίκος, ο οποίος δεν ήταν ακόμη τεσσάρων χρονών, επηρεάστηκε από αυτό. Αλλά είναι γνωστό ότι η απουσία της Ζεφυρίνας ήταν αισθητή από τον Δούκα.

Όταν ήταν οκτώ, ένας από τους φίλους του τον έσπρωξε από ένα ξύλινο άλογο. Δεν είπε σε κανέναν τίποτε για το περιστατικό, για να μη δημιουργήσει προβλήματα στον φίλο του. Μετά από αυτό το περιστατικό, η υγεία του Δούκα της Βουργουνδίας άρχισε να επιδεινώνεται γρήγορα. Ο γιατρός της οικογένειας, ο Δρ Μπαρμπιέρ, αποφάσισε να τον εγχειρίσει το 1760. Ο Δούκας εχγειρίστηκε όσο ήταν ξύπνιος. Γνωρίζοντας ότι θα πεθάνει, ο πατέρας του τον βάπτισε στις 29 Νοεμβρίου 1760, με τον Λουδοβίκο ΙΕ΄ και τη Μαρία Λεστσύνσκα, τους παππούδες του, ως νονούς. Μέχρι εκείνη τη στιγμή, ήταν γνωστός ως "Δούκας της Βουργουνδίας". Μέχρι το 1761, ο Λουδοβίκος παρέμεινε στο κρεβάτι του, ανίκανος να κινήσει τα πόδια του, με αυτό που διαγνώστηκε ως επιπλέον πνευμονική φυματίωση του οστού. Πέθανε από αυτή την ασθένεια στις 22 Μαρτίου 1761.

## Πρόγονοι





## Παραπομπές

Κατηγορία:Οίκος των Βουρβόνων
Ανάλυση κόστους-ωφέλειας

Η **ανάλυση κόστους-ωφέλειας** (ΑΚΩ) είναι ένα σύνολο μεθόδων και διαδικασιών για την αξιολόγηση ενός έργου ή μίας επένδυσης. Περιλαμβάνει την ποσοτικοποίηση του κόστους και την εκτίμηση του κέρδους του έργου/επένδυσης.

## Διαδικασία
μικρογραφία|Ο Γάλλος μηχανικός και οικονομολόγος Ζιλ Ντιπουί
Η παρακάτω μεθοδολογία αποτελεί ένα γενικό διάγραμμα της ανάλυσης κόστους-ωφέλειας:

# Καθορισμός των στόχων του έργου / της επένδυσης.
# Εντοπισμός εναλλακτικών έργων/επενδύσεων.
# Καθορισμός των μέτοχων.
# Μέτρηση των μεγεθών κόστους και κέρδους.
# Πρόβλεψη του κόστους και κέρδους για ένα προκαθορισμένο διάστημα.
# Μετατροπή των μεγεθών κόστους και κέρδους σε κοινή νομισματική μονάδα.
# Υπολογισμός της καθαρής αξίας των εναλλακτικών.
# Διεξαγωγή ανάλυσης ευαισθησίας, που εξετάζει την επίδραση αστάθμιτων μεταβλητών στο αποτέλεσμα των μετρήσεων.
# Λήψη απόφασης.

## Ιστορία
Η ιδέα της ανάλυσης κόστους-ωφέλειας έκανε για πρώτη φορά την εμφάνισή της το 1848, σε ένα άρθρο του Γάλλου Ζιλ Ντιπουί και αργότερα αναλύθηκε σε δημοσιεύσεις του Άγγλου Άλφρεντ Μάρσαλ. Η αρχική προσέγγιση του Ντιπουί βασιζόταν στον υπολογισμό «της κοινωνικής ωφελιμότητας ενός έργου όπως η κατασκευή ενός δρόμου ή μιας γέφυρας». Στην προσπάθειά του να απαντήσει στο ερώτημα αυτό, ο Ντιπουί διερεύνησε τη χρησιμότητα του έργου στους τελικούς χρήστες του. Ως μέθοδο υπολογισμού αυτής της χρησιμότητας καθόρισε την προθυμία των χρηστών να πληρώσουν για το αντίστοιχο έργο. Με βάση το άθροισμα της προθυμίας των χρηστών να χρηματοδοτήσουν ένα ορισμένο έργο, ο Ντιπουί στοιχειοθέτησε τη δυνατότητα μέτρησης της κοινωνικής ωφέλειας αυτού του έργου (γέφυρα, δρόμος, κανάλι).

## Παραπομπές

## Βιβλιογραφία
* 
* 
* David, R., Ngulube, P. & Dube, A., 2013, "A cost–benefit analysis of document management strategies used at a financial institution in Zimbabwe: A case study", SA Journal of Information Management 15(2), Art. #540, 10 pages.
* 
* 
* 
* 
* 
* 
* Huesemann, Michael H., and Joyce A. Huesemann (2011). ''Technofix: Why Technology Won't Save Us or the Environment'', Chapter 8, “The Positive Biases of Technology Assessments and Cost Benefit Analyses”, New Society Publishers, Gabriola Island, British Columbia, Canada, , 464 pp.
* 
* 
* 
* 
* 
* 

## Εξωτερικοί σύνδεσμοι

* Benefit–Cost Analysis Center at the University of Washington's Daniel J. Evans School of Public Affairs.
* Benefit–Cost Analysis  site maintained by the Transportation Economics Committee of the Transportation Research Board (TRB).
* Intro to Cost–Benefit Analysis
* Engineering Risk-Benefit Analysis (MIT OpenCourseWare)

Κατηγορία:Μέθοδοι αξιολόγησης
Κατηγορία:Διοίκηση και Διαχείριση Έργων
Γνώμονας (αποσαφήνιση)

Ο τίτλος **γνώμονας** μπορεί να αναφέρεται:

* Γνώμονας: ένα από τα αρχαιότερα και απλούστερα επιστημονικά αστρονομικά όργανα
* Γνώμονας στη μουσική: αλλιώς μουσικό κλειδί
* Γνώμονας (γεωμετρικό όργανο): όργανο για την δημιουργία καθέτων ευθυγράμμων τμημάτων
* Γνώμονας (γεωμετρικό σχήμα): γεωμετρικό σχήμα που προκύπτει από ένα παραλληλόγραμμο

## Άλλα
* Γνώμων (αστερισμός): νότιος αστερισμός
* Gnomon (Γνώμων) γερμανικό περιοδικό αρχαιολογικού περιεχομένου
Badland 2

Το ***Badland 2*** (στυλιζαρισμένο: ***BADLAND 2***) είναι ένα βιντεοπαιχνίδι για κινητά που αναπτύχθηκε από την Frogmind Games και κυκλοφόρησε στις πλατφόρμες iOS και Android. Το παιχνίδι κυκλοφόρησε στις 17 Δεκεμβρίου 2015 στο iOS και στις 8 Σεπτεμβρίου 2016 στο Android. Είναι η συνέχεια του Badland.

## Ανάπτυξη
Το παιχνίδι αποκαλύφθηκε από τον Juhana Myllys, τον συνιδρυτή και επικεφαλής σχεδιαστή των Frogmind Games, ο οποίος δήλωσε ότι το παιχνίδι ήταν η προσπάθεια της εταιρίας να επανεφεύρει το πρώτο Badland, όπου ήθελε το παιχνίδι να είναι άξιο της λέξης *sequel*.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια του 2015
Κατηγορία:Βιντεοπαιχνίδια του iOS
Brimstone (ταινία)

Το ***Brimstone*** είναι μια ταινία γουέστερν θρίλερ του 2017 που γράφτηκε και σκηνοθέτησε ο Martin Koolhoven, με πρωταγωνιστές τη Ντακότα Φάνινγκ, τον Γκάι Πιρς, τον Κιτ Χάριγκτον και την Καρίς φαν Χάουτεν. Πρόκειται για μια διεθνή παραγωγή, αν και ως επί το πλείστον ολλανδική.

Επιλέχθηκε να αγωνιστεί για τον Χρυσό Λέοντα στο 73ο Διεθνές Φεστιβάλ Κινηματογράφου της Βενετίας στις 3 Σεπτεμβρίου του 2016. Η πρεμιέρα έγινε στις Κάτω Χώρες στις 12 Ιανουαρίου του 2017, πριν κυκλοφορήσει στις 10 Μαρτίου στις Ηνωμένες Πολιτείες σε επιλεγμένα θέατρα και video on demand. Έλαβε μικτές κριτικές στις ΗΠΑ, σε αντίθεση με τις θετικές κριτικές στην Ευρώπη και τα φεστιβάλ.

## Παραπομπές


## Δείτε επίσης
*
*

Κατηγορία:Ταινίες του 2016
Κατηγορία:Αγγλόφωνες ταινίες
Κατηγορία:Ολλανδικές ταινίες
Κατηγορία:Ολλανδικές δραματικές ταινίες
Κατηγορία:Ταινίες σχετικά με την παιδική σεξουαλική κακοποίηση
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες σχετικά με την πορνεία
Κατηγορία:Βιασμός σε ταινίες
Κατηγορία:Δραματικές θρίλερ ταινίες
Κατηγορία:Ταινίες με μουσική σύνθεση Junkie XL
Μονάδες Προστασίας του Λαού

Οι **Μονάδες Προστασίας του Λαού** (κουρδικά: *Yekîneyên Parastina Gel*, YPG, αραβικά: وحدات حماية الشعب) είναι μια κυρίως Κουρδική πολιτοφυλακή στη Συρία και η κύρια συνιστώσα των Συριακών Δημοκρατικών Δυνάμεων της Δημοκρατικής Ομοσπονδίας των Σύριων της Βορείου Συρίας. Το YPG είναι ως επί το πλείστον εθνοτικά κουρδικό, αλλά περιλαμβάνει Άραβες και εθελοντές από το εξωτερικό, και είναι στενά συνδεδεμένο με το Συριακό Στρατιωτικό Συμβούλιο, μια πολιτοφυλακή των Ασσυρίων.

Το YPG δημιουργήθηκε το 2004 ως ένοπλη πτέρυγα του κουρδικού αριστερού Κόμματος Δημοκρατικής Ένωσης. Επεκτάθηκε γρήγορα στον Εμφύλιο πόλεμο της Συρίας και κατέληξε να κυριαρχήσει σε σχέση με άλλες ένοπλες κουρδικές ομάδες. Μια αδελφική ομάδα, οι Γυναικείες Μονάδες Προστασίας (YPJ), παλεύει μαζί τους.

Στις αρχές του 2015, η ομάδα κέρδισε μια σημαντική νίκη επί του Ισλαμικού Κράτους κατά την πολιορκία του Κομπάνε, όπου το YPG άρχισε να λαμβάνει αεροπορική και επίγεια υποστήριξη από τις Ηνωμένες Πολιτείες και άλλα έθνη του συνασπισμού. Έκτοτε, το YPG πολέμησε κατά κύριο λόγο εναντίον του ISIL, καθώς κατά καιρούς καταπολεμούσε και άλλες συριακές ομάδες ανταρτών.

## Δείτε επίσης
* Διεθνές Ελευθεριακό Τάγμα
* Εργατικό Κόμμα του Κουρδιστάν (PKK)
* Πεσμεργκά
* Πολιορκία του Κομπάνε

## Παραπομπές


## Εξωτερικοί σύνδεσμοι

*
*
*

Κατηγορία:Συρία
Λάουρα Μοντάλβο

H **Λάουρα Μοντάλβο** (*[[αγγλικά]] : Laura Montalvo*), γεννημένη στις 29 Μαρτίου 1976, είναι πρώην Αργεντινή πρωταθλήτρια της αντισφαίρισης.

Η Μολντάβο κέρδισε οκτώ τίτλους του μονού της ITF και έφτασε στο Νο 191 στον κόσμο τον Ιούνιο του 1995. Έχει ρεκόρ για το μονό 143 νίκες και 76 ήττες και στο διπλό 266 νίκες και 152 ήττες.

Με συμπαίκτη τον Χούμπερ έφτασε στους προημιτελικούς του Γουίμπλεντον το 1998 και του Γαλλικού όπεν το 2000. Αγωνίστηκαν μαζί τακτικά σε τουρνουά γκραντ σλαμ αλά και σεμικρότρα για τα επόμενα δύο χρόνια. Επίσης συνεργάστηκε στο διπλό γυναικών με την Πάολα Σουάρες κερδίζοντας οκτώ τίτλους μαζί.

Στους Ολυμπιακούς Αγώνες του 2000 στο Σίδνεϊ, συμμετείχε στο διπλό με συμπαίκτρια την Πάολα Σουάρες όπου έχασαν στο δεύτερο γύρο. Στο Φεντ έχει συμμετάσχει με την Αργεντινή σε 6 διοργανώσεις από το 1997 έως το 2002 με ρεκόρ 11 νίκες και 7 ήττες.

## Παραπομπές


Κατηγορία:Αργεντινές αθλήτριες της αντισφαίρισης
Μαριάνα Ντίαζ Ολίβα

H **Μαριάνα Ντίαζ Ολίβα** (*[[αγγλικά]] : Mariana Díaz Oliva*), γεννημένη στο Μπουένος Άιρες στις 11 Μαρτίου 1976, είναι πρώην Αργεντινή πρωταθλήτρια της αντισφαίρισης. Οι υψηλότερες θέσεις της ήταν το No 42 στονκόσμο στο μονό και το No 93 για το διπλό, το 2001.

Στα τουρνουά Γκραντ σλαμ η καλύτερη πορεία της ήταν στους 32 του Αυστραλιανού όπεν το 2005 για το μονό και για το διπλό στους 32 του Γουίμπλεντον το 2001 και το 2006. Στους Τζούνιορς ήταν Νο1 της Νότιας Αμερικής το 1993,  No 4 στον κόσμο το 1993 και νικήτρια με την εθνική ομάδα το 1993 στο Continental Cup και Κύπελλο Νοτίου Αμερικής. Με την αργεντινή ήταν φιναλίστ στους Παναμερικάνικους αγώνες του 1999 στο απλό και διπλό.

Στο Φέντ καπ έχει αγωνιστεί σε 8 διοργανώσεις από το 1997 έως το 2007 με ρεκόρ 19 νίκες και 14 ήττες. Στους Ολυμπιακοί αγώνες 2004 στην Αθήνα συμμετείχε στο μονό όπου αποκλείστηκε από τον πρώτο γύρο.

## Παραπομπές


Κατηγορία:Αργεντινές αθλήτριες της αντισφαίρισης
Οικογένεια Μονομάχων

Η **Οικογένεια Μονομάχων** ήταν βυζαντινή αριστοκρατική οικογένεια η οποία έδρασε μεταξύ του 11ου και του 15ου αιώνα, ενώ θεωρείται πιθανό να προϋπήρξε της συγκεκριμένης ημερομηνίας. Έδωσε αριθμό αξιωματούχων και στρατιωτικών ηγετών, καθώς και έναν αυτοκράτορα, τον Κωνσταντίνο Θ΄ Μονομάχο (βασίλευσε μεταξύ 1042-55).

Οι πρώτες καταγραφές του συγκεκριμένου ονόματος είναι ασαφείς, καθώς αναφέρονται ίσως περισσότερο σε κάποιο ψευδώνυμο, παρά σε μέλη μιας οικογένειας. Η αγιογραφία του Αγίου Ιωαννίκιου (9ος αιώνας) αναφέρει έναν Εικονομάχο επίσκοπο της Νικομήδειας, ο οποίος έφερε την συγκεκριμένη ονομασία, ενώ αντιθέτως, ο Νικήτας Μονομάχος, που έδρασε στις αρχές του 9ου αιώνα, ήταν ένθερμος πολέμιος των Εικονομάχων, ενώ αργότερα αγιοποιήθηκε. Αγνώστων λοιπών στοιχείων κρατικός αξιωματούχος με την ονομασία Μονομάχος αναφέρεται προς το 921, ωστόσο η οικογένεια δεν ήλθε στο προσκήνιο παρά μόνον τον 11ο αιώνα, όταν ο Κωνσταντίνος Θ΄ κατέστη αυτοκράτορας. Μέλη της οικογένειας της εποχής εκείνης, συμπεριλαμβανομένου του ίδιου του πατέρα του Κωνσταντίνου, Θεοδοσίου, έδρασαν κυρίως ως δικαστές στην Κωνσταντινούπολη. Μοναδική εξαίρεση ήταν ο Γεώργιος Μονομάχος, δουξ του Δυρραχίου κατά την διάρκεια της περιόδου βασιλείας του Νικηφόρου Γ΄ Βοτανειάτη (1078-81), ο οποίος, ωστόσο, απομακρύνθηκε από τον Αλέξιο Α΄ Κομνηνό (1081-1118). Μία Μονομαχίνα,  συγγενής του Κωνσταντίνου Θ΄ νυμφεύθηκε τον Βσέβολοντ του Κιέβου. Ο υιός τους, Βλαδίμηρος Β΄ Μονομάχος, υιοθέτησε το επώνυμο της μητέρας του.

Η οικογένεια περιέπεσε σε αφάνεια κατά την διάρκεια της Κομνήνειας Περιόδου, ενώ επανήλθε εκ νέου στο προσκήνιο στα τέλη του 12ου αιώνα. Από τις αρχές του 13ου αιώνα έως και την απώλεια της περιοχής στους Τούρκους κατά τις απαρχές του 14ου αιώνα, μέλη της οικογένειας αναφέρονται να δραστηριοποιούνται στην περιοχή της Μικράς Ασίας, όπως ο Ιωάννης Μονομάχος (μεταξύ 1304-24), φίλος του πολιτικού Νικηφόρου Χούμνου, καθώς και του στρατηγού Αλεξίου Φιλανθρωπηνού. Οι σύγχρονοί του αδερφοί Γεώργιος Ατουέμης Μονομάχος και Μιχαήλ Σενναχειρείμ Μονομάχος έγιναν σημαντικοί αξιωματούχοι και στρατηγοί. Μεταξύ των ύστατων χρονικά καταγεγραμμένων μελών της οικογένειας περιλαμβάνεται ο αρχιτέκτονας Γεώργιος Μονομάχος από την Θεσσαλονίκη, προς το 1421.

## Παραπομπές


## Πηγές
*
Π.Σ. Απόλλων Παραλιμνίου

Ο **Απόλλων Παραλιμνίου** είναι αθλητική ομάδα με έδρα στο Παραλίμνιο Σερρών. Τα χρώματα του συλλόγου είναι το μπλε και το κίτρινο. Δραστηριοποιείται στο άθλημα του ποδοσφαίρου. Οι εντός έδρας αγώνες της ομάδας διεξάγονται στο Δημοτικό Γήπεδο Παραλιμνίου, χωρητικότητας 800 θεατών.

## Ιστορία
Ο Ποδοσφαιρικός Σύλλογος Δημοτικού Διαμερίσματος Παραλιμνίου στον Δήμο Εμμανουήλ Παππά «ο Απόλλων» ιδρύθηκε το 1970, έπειτα από τη συγχώνευση του Διγενή με τον Ηρακλή Παραλιμνίου. Την περίοδο 2000–01 η ομάδα κατέκτησε το πρώτο της Κύπελλο στην Ε.Π.Σ. Σερρών. Ακολούθησε η ακόμη πιο επιτυχημένη περίοδος 2001–02, κατά την οποία κατέκτησε το Πρωτάθλημα και το Κύπελλο της Ε.Π.Σ. Σερρών. Έκτοτε αγωνίστηκε για πέντε συνεχείς περιόδους στο πρωτάθλημα της Δ΄ Εθνικής. Την περίοδο 2004–05 πήρε ξανά το Κύπελλο της Ε.Π.Σ. Σερρών, ενώ την περίοδο 2007–08 επέστρεψε στις τοπικές κατηγορίες.

Η ομάδα αναδείχθηκε κυπελλούχος για τέταρτη φορά την περίοδο 2012–13, ενώ την περίοδο 2014–15 κέρδισε για δεύτερη φορά το πρωτάθλημα και για πέμπτη φορά το κύπελλο της Ε.Π.Σ. Σερρών. Στο τέλος της περιόδου, μετείχε στο Πρωτάθλημα Πρωταθλητριών Ε.Π.Σ. 2014–15 όπου τοποθετήθηκε στο 2ο Όμιλο, χωρίς να καταφέρει να προβιβαστεί στη Γ΄ Εθνική Κατηγορία. Την αμέσως επόμενη περίοδο 2015–16 αναδείχθηκε ξανά πρωταθλητής, ενώ στο Πρωτάθλημα Πρωταθλητριών Ε.Π.Σ. 2015–16 κατέλαβε τη 2η θέση του 2ου Ομίλου, πετυχαίνοντας έτσι για πρώτη φορά την άνοδο στη Γ΄ Εθνική Κατηγορία.

Η περίοδος 2017–18 είναι η πιο πετυχημένη στην ιστορία της ομάδας, όταν κατέκτησε το πρωτάθλημα του 1ου ομίλου και αγωνίστηκε στους αγώνες μπαράζ για την άνοδο στη Β' Εθνική Κατηγορία χωρίς να καταφέρει την ιστορική άνοδο.

Ο Απόλλων Παραλιμνίου επικράτησε στην παράταση με 2–1 του Α.Ο. Αγίου Νικολάου στην Κρήτη, προκρίθηκε στα προημιτελικά του Κυπέλλου Ελλάδας 2022–23 και έγραψε ιστορία καθώς έγινε η πρώτη ομάδα της Γ΄ Εθνικής Κατηγορίας που φτάνει στους "8" του Κυπέλλου Ελλάδας.

Στη Γ΄ Εθνική Κατηγορία αγωνίστηκε για 9 συνεχόμενες περιόδους, από την περίοδο 2016–17 έως την περίοδο 2024–25.

## Τίτλοι και Διακρίσεις
* Γ΄ Εθνική Κατηγορία
** Πρωτάθλημα: 2017-18
* Κύπελλο Ελλάδας
** Προημιτελικά: 2022-23
* Πρωτάθλημα Ε.Π.Σ. Σερρών
** 3 τίτλοι: 2001-02, 2014-15, 2015-16
* Κύπελλο Ε.Π.Σ. Σερρών
** 10 τίτλοι: 2000-01, 2001-02, 2004-05, 2012-13, 2014-15, 2017-18, 2021-22, 2022-23, 2023-24, 2024-25
** Φιναλίστ: 2003-04, 2018-19
* Μπαράζ Ανόδου Γ΄ Εθνικής Κατηγορίας
** 2017-18
* Νταμπλ Γ΄ Εθνικής Κατηγορίας και Κυπέλλου Ε.Π.Σ. Σερρών
** 2017-18

## Διαχρονική πορεία
* Δ΄ Εθνική: 2002–03
* Δ΄ Εθνική: 2003–04
* Δ΄ Εθνική: 2004–05
* Δ΄ Εθνική: 2005–06
* Δ΄ Εθνική: 2006–07
* Γ΄ Εθνική: 2016–17
* Γ΄ Εθνική: 2017–18
* Γ΄ Εθνική: 2018–19
* Γ΄ Εθνική (4ο επίπεδο): 2019–20
* Γ΄ Εθνική (4ο επίπεδο): 2020–21
* Γ΄ Εθνική: 2021–22
* Γ΄ Εθνική: 2022–23
* Γ΄ Εθνική: 2023–24
* Γ΄ Εθνική: 2024–25

## Παραπομπές


## Εξωτερικοί σύνδεσμοι
* Επίσημος ιστότοπος
* Σελίδα στο Transfermarkt

Κατηγορία:Αθλητικοί σύλλογοι Σερρών
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1970
Τρέξε!

Το ***Τρέξε!*** (πρωτότυπος τίτλος: ***Get Out***) είναι μία αμερικανική ταινία τρόμου, του 2017, σε σκηνοθεσία και σενάριο Τζόρνταν Πιλ, η οποία αποτέλεσε και το σκηνοθετικό του ντεμπούτο. Στην ταινία πρωταγωνιστούν οι Ντάνιελ Καλούγια, Κάθριν Κίνερ και Άλισον Ουίλιαμς. Η πλοκή της ταινίας επικεντρώνεται σε ένα διαφυλετικό ζευγάρι, όπου ο άνδρας επισκέπτεται το πατρικό της κοπέλας, όπου εκεί θα ανακαλύψει τα σχέδια των πλούσιων λευκών, που εκμεταλλεύονται νεαρούς ενήλικες μαύρους άνδρες και γυναίκες. 

Το *Τρέξε!* έκανε πρεμιέρα στο Sundance Film Festival στις 24 Ιανουαρίου του 2017. Στις 24 Φεβρουαρίου του ίδιου χρόνου κυκλοφόρησε και στις αμερικανικές αίθουσες, από την Universal Pictures. Η ταινία ως επί το πλείστον έλαβε πολύ θετικές κριτικές, ενώ είχε και πολύ καλές εισπράξεις, εισπράττοντας πάνω από 250 εκατομμύρια δολάρια, με αρχικό μπάτζετ 4.5 εκατομμύρια δολάρια.

## Διανομή

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2017
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες τρόμου
Κατηγορία:Αμερικανικές ταινίες ψυχολογικού τρόμου
Κατηγορία:Αμερικανικές σατιρικές ταινίες
Κατηγορία:Αμερικανικές θρίλερ ταινίες τρόμου
Κατηγορία:Σκηνοθετικό ντεμπούτο σε ταινίες
Κατηγορία:Ταινίες σχετικά με την οικογένεια
Κατηγορία:Ταινίες με θέμα τον ρατσισμό
Κατηγορία:Ταινίες γυρισμένες στην Αλαμπάμα
Κατηγορία:Ταινίες παραγωγής Universal Pictures
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Ταινίες της Blumhouse Productions
Κατηγορία:Ταινίες σε παραγωγή Τζέισον Μπλαμ
Οίκος του Ικέλ

Ο **Οίκος του Ικέλ** ήταν η βασική δυναστεία των βασιλέων της Μερκίας κατά τη διάρκεια του 7ου και του 8ου αιώνα, το όνομα της προήλθε από τον Ικέλ δισέγγονο του Όφα του Αγγέλου ενός ημιμυθικού ήρωα ο οποίος σύμφωνα με το Αγγλοσαξωνικό χρονικό καταγόταν από τον Όντιν.
Ο Οίκος του Ικέλ έφτασε στο μέγιστο της ισχύος του με τον Όφα της Μερκίας, την εποχή του κατείχε την ηγεμονία σε όλα τα Αγγλοσαξονικά κράτη και ανακηρύχτηκε *"βασιλιάς των Άγγλων"* αλλά η δυναστεία έχασε την ισχύ της αμέσως μετά τον θάνατο του. Ο πρώτος καταγεγραμμένος σε καταλόγους βασιλιάς της Μερκίας από τον Οίκο του Ικέλ ήταν ο Πέντα της Μερκίας ήταν ιδρυτής μιας δυναστείας που κυβέρνησε τη Μερκία με 11 βασιλείς, καταγράφονται αργότερα άλλοι τέσσερις βασιλείς αλλά πιθανότατα κατάγονταν από την αδελφή του Πέντα.

## Άνοδος στον θρόνο της Μερκίας

Η ιστορική ύπαρξη του Ικέλ σύμφωνα με τον ιστορικό Νίκολας Μπρούκς (1941 - 2014) είναι αντικείμενο αμφισβητήσεων, οι ιστορικοί πιστεύουν ότι έζησε την περίοδο (450 - 525) και θεωρείται παραδοσιακά ο ιδρυτής της δυναστείας στην οποία έδωσε το όνομα του. Παρά το γεγονός ότι η δυναστεία είχε μυθική και ηρωική καταγωγή από τον Όντιν ο πραγματικός λόγος που ανέβηκε στον θρόνο της Μερκίας ήταν ότι είχε μεγαλύτερες εκτάσεις γης από όλες τις υπόλοιπες οικογένειες μεταξύ 300 - 600 εκταρίων γης. Το γενεαλογικό δέντρο του Ικέλ είναι το εξής : Ο Ικέλ ήταν γιος του Ομήρου, γιος του Αγγέλθεου, γιος του Όφα, γιος του Βερμούντ, γιος του Βέρμουντ, γιος εγγονός ή δισέγγονος του Όντιν, σύμφωνα με την παράδοση ήταν ο αρχηγός των Άγγλων που μετανάστευσαν στη Βρετανία. Το γενεαλογικό δέντρο του Ικέλ από τον ίδιο μέχρι τον πρώτο βασιλιά της Μερκίας είναι το εξής : Ο γιος του Ικέλ ήταν ο Κνέμπα, γιος του ο Κίνεβαλντ και γιος του Κρεόντα της Μερκίας ήταν ο πρώτος βασιλιάς.
Ο Ματθαίος των Παρισίων για το έτος 527 αναφέρει : *"παγανιστές από τη Γερμανία κατέλαβαν την Ανατολική Αγγλία, μερικοί από αυτούς επιτέθηκαν στη [[Μερκία]] και πολέμησαν σε πολλές μάχες εναντίον των Γερμανών"* αυτό συνέβη πιθανότατα το 515. Η *"Ζωή του Αγίου Γκουθλάκ"* αναφέρει τον Γκουθλάκ του Κρόουλαντ αναφέρεται σαν γιος του Πενβάλ ενός Μερκιανού που τα ίχνη του φτάνουν μέχρι τον Ικέλ.
Διάφορες πόλεις στην Αγγλία έχουν προταθεί να σχετίζονται με το όνομα του Ικέλ όπως το Ίκλινγκχαμ, Ίκεφορντ, Ίκλετον και Ίξγουορθ.

## Γενεαλογικό δέντρο του Οίκου του Ικέλ

 

## Παραπομπές
 		


## Πηγές
*Bertram Colgrave (12 September 1985). Felix's Life of Saint Guthlac: Texts, Translation and Notes. Cambridge University Press.
*Davies, Wendy, 'Annals and the origins of Merca' in Mercian Studies (Leicester University Press, 1977)
*Johanne Hoops (2003). Reallexikon der germanischen Altertumskunde: Östgötalag-Pfalz und Pfalzen
*John Nowell Linton Myres (1 April 1989). English Settlements Pb. Oxford University Press
*Nicholas Brooks (2 August 2003). Anglo-Saxon Myths: State and Church, 400-1066: State and Church, 400-1066
*Peter M. Warner (1996). The Origins of Suffolk. Manchester University Press.
*Thomas A. Bredehoft (2001). Textual Histories: Readings in the Anglo-Saxon Chronicle
Γκιγιέρμο Βίλας

Ο **Γκιγιέρμο Βίλας** (*[[αγγλικά]] : Guillermo Vilas*), γεννημένος στις 17 Αυγούστου 1952, είναι πρώην Αργεντινός πρωταθλητής της αντισφαίρισης. Ήταν Νο 1 στον κόσμο το 1974, 1975 και το 1977. Κέρδισε επτά Grand Prix τίτλους Super Series και 62 τίτλους της ATP. Εισήχθη στην Διεθνή αίθουσα της φήμης της αντισφαίρισης το 1991. Ήταν ο δεύτερος αντισφαιριστής που κέρδισε πάνω από 900 αγώνες και έχοντας επιτυχίες ιδιαίτερα σε χωμάτινα γήπεδα. Το 2005, το περιοδικό "Tennis magazine" τον κατέταξε ως το 15ο καλύτερο παίκτη των προηγούμενων 40 ετών. .

## Καριέρα
Ο Βίλας μεγάλωσε στο παραθαλάσσιο θέρετρο του Μαρ ντελ Πλάτα και έπαιξε το πρώτο του τουρνουά το 1969. Ήταν ειδικός σε χωμάτινα γήπεδα αλλά έπαιζε εξίσου καλά σε γήπεδα με γρασίδι και σκληρά.

Κέρδισε τέσσερις τίτλους Γκραντ σλαμ: το Γαλλικό Όπεν το 1977, το Αμερικανικό όπεν το 1977, το Αυστραλιανό Όπεν του 1978 και το 1979. Ήταν επίσης φιναλίστ στο γαλλικό όπεν τρεις φορές το 1975, 1978 και 1982, και στο Αυστραλιανό όπεν το 1977. Το 1974 κέρδισε το "Masters Grand Prix", επιπλέον κέρδισε επτά τίτλους "Grand Prix Super Series" (1975-80) οι πρόδρομοι των σημερινών Masters 1000.

Το καλύτερο έτος της καριέρας του ήταν το 1977, όταν κέρδισε δύο από τα τέσσερα πρωταθλήματα Γκραντ σλαμ στο απλό και 16 από τους 31 τουρνουά της ΑΤΡ. Το ρεκόρ του για το 1977 ήταν 145 νίκες έναντι 14 ηττών. Με εξαίρεση το πρωτάθλημα του Masters στο τέλος του έτους, κέρδισε 72 από τους τελευταίους 73 αγώνες του ATP το 1977. Η υψηλότερη επιτυχία του αυτή την χρονιά ήταν η νίκη του στον τελικό του αμερικανικού όπεν επί του Τζίμι Κόνορςε με 2-6, 6-3, 7 -6 (7-4), 6-0.

Παρόλο που κέρδισε 16 ατομικούς τίτλους ATP, μεταξύ των οποίων το Γαλλικό όπεν και το Αμερικανικό όπεν και ήταν φιναλίστ στο Αυστραλιανό όπεν το 1977 ποτέ δεν του δόθηκε από την ATP το Νο 1 στον κόσμο κατά τη διάρκεια του 1977, λόγω του γεγονότος ότι οι βαθμολογίες κατά το χρόνο αυτό βασίστηκαν στον μέσο όρο των αποτελεσμάτων ενός παίκτη. Αντίθετα ήταν Νο 2 πίσω από τον Τζίμι Κόνορς ο οποίος κέρδισε το Masters και έξι άλλους τίτλους και ήταν φιναλίστ στο Γουίμπλεντον και το Αμερικανικό όπεν το 1977. Ο Αργεντινός δημοσιογράφος Eduardo Puppo και ο Ρουμάνος μαθηματικός Marian Ciulpan  διερεύνησαν τα αρχεία των τουρνουά του Βίλας και κατέληξαν στο συμπέρασμα ότι ο Βίλας έπρεπε να κατατάσσεται στην πρώτη θέση για πέντε εβδομάδες το 1975 καθώς και κατά τις δύο πρώτες εβδομάδες του 1976. Τον Μάιο του 2015 η ATP ανακοίνωσε ότι αποφάσισε να μην χορηγήσει στον Βίλας τη θέση Νο 1, επειδή συνέβη στο διάστημα μεταξύ της δημοσίευσης των επίσημων βαθμολογιών.

Ο Βίλας αποχώρησε από την περιοδεία του ATP το 1989, αλλά εξακολουθούσε να παίζει στο ATP Challenger Series μέχρι το 1992. Εισήχθη στη Διεθνή αίθουσα της φήμης το 1991. 

Στο κύπελλο Ντέιβις αγωνίστηκε σε 14 διοργανώσεις από το 1970 έως το 1984 με ρεκόρ 57 νίκκες και 24 ήττες, με την Αργεντινή το 1981 ήταν φιναλίστ στον τελικό.

## Παραπομπές


Κατηγορία:Αργεντινοί αθλητές της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κατηγορία:Νικητές του Αμερικανικού Όπεν
Εντουάρντο Σοριάνο

Ο **Εντουάρντο Σοριάνο** (*[[λατινικό αλφάβητο]] : Eduardo Soriano*) , ήταν Αργεντινός πρωταθλητής της αντισφαίρισης. Ήταν αθλητής του συλλόγου "Μπουένος Άιρες Λόουν τένις κλαμπ".

Στα τουρνουά γκραντ σλαμ η μεγαλύτερη πορεία του στο απλό ήταν στο Γαλλικό όπεν στους 32 το 1961 και το 1964.

Στο Πρωτάθλημα αντισφαίρισης Ανατολικής Μεσογείου το 1961 ήταν φιναλίστ στον τελικό του διπλού με συμπαίκτη τον Χοσέ Έντισον Μανταρίνο.

Στο κύπελλο Ντέιβις αγωνίστηκε σε 6 διοργανώσεις από το 1958 έως το 1969 με ρεκόρ 17 νίκκες και 15 ήττες.

## Παραπομπές


Κατηγορία:Αργεντινοί αθλητές της αντισφαίρισης
Λοΐζος

Το ελληνικό επώνυμο **Λοΐζος** μπορεί να αναφέρεται σε κάποιο από τα παρακάτω πρόσωπα:

## Ως βαπτιστικό όνομα
*Λοΐζος Λοΐζου (2003) Ελληνοκύπριος ποδοσφαιριστής
*Λοΐζος Καραμιχάλης (1920-2016) Ελληνοκύπριος πολιτικός και βουλευτής Λεμεσού
*Λοΐζος Παντελίδης (20ος αιώνας) Ελληνοκύπριος ποδοσφαιριστής που ξεκίνησε την καριέρα του από την ΑΕΛ Λεμεσού το 1945

## Ως επώνυμο
* Αλέξανδρος Λοΐζος (1907-1986), αρχιτέκτονας και αρχιπλοίαρχος του Πολεμικού Ναυτικού
* Αντώνιος Λοΐζος (1916-1998), πολιτικός μηχανικός, καθηγητής γεφυροποιίας στο ΕΜΠ
* Μάνος Λοΐζος (1937-1982), συνθέτης και τραγουδοποιός
* Φωκίων Λοΐζος (γενν. 1919), πολιτικός μηχανικός και αρχιτέκτονας, καθηγητής στο ΕΜΠ

## Δείτε επίσης
* Λοΐζου

Κατηγορία:Ελληνικά επώνυμα
Λοΐζου

Το ελληνικό επώνυμο **Λοΐζου** μπορεί να αναφέρεται σε κάποιο από τα παρακάτω πρόσωπα:

* Δώρος Λοΐζου (1944-1974), Ελληνοκύπριος ποιητής και πολιτικό στέλεχος
* Μάρω Λοΐζου (1940-2007) λογοτέχνις, κυρίως της παιδικής λογοτεχνίας, σύζυγος του Μάνου Λοΐζου

## Δείτε επίσης
* Λοΐζος

Κατηγορία:Ελληνικά επώνυμα
Νάστος

Το επώνυμο **Νάστος** πιθανόν αναφέρεται στους:

* Ανέστης Νάστος (γεν. 1989), Έλληνας ποδοσφαιριστής
* Βαγγέλης Νάστος (γεν. 1980), Έλληνας πρώην ποδοσφαιριστής
* Δημήτρης Νάστος (γεν. 19**), Έλληνας πρώην καλαθοσφαιριστής
* Δημήτρης Νάστος (1964-2011), Έλληνας ποδοσφαιριστής και προπονητής

Κατηγορία:Ελληνικά επώνυμα
Αθανασούλας

Το επώνυμο **Αθανασούλας** πιθανόν αναφέρεται στους:

* Αχιλλέας Αθανασούλας (1940–2016), Έλληνας ποδοσφαιριστής
* Γιάννης Αθανασούλας (γεν. 1987), Έλληνας καλαθοσφαιριστής
* Λάμπρος Αθανασούλας (γεν. 1976), Έλληνας οδηγός αυτοκινήτων ράλι

Κατηγορία:Ελληνικά επώνυμα
Μαγιούμι Αόκι

Η **Μαγιούμι Αόκι** (ιαπων. 青木まゆみ , γενν. 1 Μαΐου 1953) είναι Ιαπωνίδα αθλήτρια της κολύμβησης. Πήρε το χρυσό μετάλλιο στο αγώνισμα των 100 μέτρων πεταλούδας στους Ολυμπιακούς Αγώνες του 1972. Αυτό ήταν το δεύτερο στην ιστορία χρυσό ολυμπιακό μετάλλιο που πήρε Ιαπωνίδα σε οποιοδήποτε κολυμβητικό αγώνισμα, μετά από το μετάλλιο της Χιντέκο Μαεχάτα το 1936.

Η Αόκι γεννήθηκε στη Γιαμάγκα της νοτιοδυτικής Ιαπωνίας. Στους Ολυμπιακούς Αγώνες του 1972 συμμετείχε επίσης και στα αγωνίσματα των 200 μέτρων πεταλούδας και στη σκυταλοδρομία 4×100 μέτρων μικτής ομαδικής κολυμβήσεως, αλλά σε αυτά δεν πήρε κάποιο μετάλλιο. Στα 100 μέτρα πεταλούδας άλλωστε ήταν που είχε καταρρίψει το ίδιο έτος το παγκόσμιο ρεκόρ, στο Εθνικό Πρωτάθλημα Ιαπωνίας, με επίδοση 1.03,90. Την επόμενη χρονιά κέρδισε το χάλκινο μετάλλιο στο ίδιο αγώνισμα στο Παγκόσμιο Πρωτάθλημα Υγρού Στίβου, που διεξάχθηκε στο Βελιγράδι.

Μετά το τέλος της αγωνιστικής της σταδιοδρομίας, η Μαγιούμι Αόκι εργάσθηκε ως προπονήτρια στην κολύμβηση και καθηγήτρια φυσικής αγωγής σε γυμνάσιο. Το 1989 εισήχθη στο Hall of Fame της FINA.

## Παραπομπές


## Εξωτερικοί σύνδεσμοι
* «MAYUMI AOKI (JPN)», *International Swimming Hall of Fame*

Κατηγορία:Ιάπωνες αθλητές της κολύμβησης
Κατηγορία:Ιάπωνες Ολυμπιονίκες
Γκυν Σμιθ

Ο **Όουεν Γκυν Σμιθ** (*Owen Guinn Smith*, 2 Μαΐου 1920 – 20 Ιανουαρίου 2004) ήταν Αμερικανός αθλητής του στίβου, που κέρδισε το χρυσό μετάλλιο στο άλμα επί κοντώ στους Ολυμπιακούς Αγώνες του 1948.

Ο Γκυν Σμιθ γεννήθηκε στην πόλη Μακκίνυ του Τέξας, αλλά από την παιδική του ηλικία και σε όλη την υπόλοιπη ζωή του έζησε εγκατεστημένος στην Καλιφόρνια. Αρχικώς ασχολήθηκε με το άλμα εις ύψος, αλλά το Πανεπιστήμιο της Καλιφόρνιας (Μπέρκλεϋ), όπου ήθελε να φοιτήσει, είχε ήδη πολύ ισχυρή ομάδα στο άλμα εις ύψος, και έτσι ο Σμιθ στράφηκε στο άλμα επί κοντώ. Κέρδισε το Κολεγιακό Πρωτάθλημα (Ανοικτού) Στίβου των ΗΠΑ το 1941, ένα έτος προτού αποφοιτήσει με πτυχίο ιστορίας. Κατά τον Β΄ Παγκόσμιο Πόλεμο υπηρέτησε ως πιλότος της Αμερικανικής Πολεμικής Αεροπορίας στην Ασία.

Ως εθνικός πρωταθλητής στο επί κοντώ το 1947, ο Γκυν Σμίθ στάλθηκε στους  Ολυμπιακούς Αγώνες του 1948 στο Λονδίνο. Εκεί, σε έναν αγώνα που διεξάχθηκε με βροχερό καιρό, ήλθε πρώτος χάρη στην τρίτη και τελευταία προσπάθειά του στα 4,30 μέτρα, αφήνοντας δεύτερο τον Φινλανδό Έρκι Κάταγια.

Ο Σμιθ πέθανε σε ηλικία 83 ετών στο Σαν Φρανσίσκο από εμφύσημα.

## Παραπομπές


## Εξωτερικοί σύνδεσμοι
* Η σελίδα του αθλητή στο sports-reference.com

Κατηγορία:Επικοντιστές
Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Ίρμγκαρντ Ροστ

Η **Ίρμγκαρντ Ροστ** (*[[γερμανικά]]: Irmgard Rost*), (1909-1970), ήταν Γερμανίδα πρώην πρωταθλήτρια της αντισφαίρισης. Η φωτογραφία της διακοσμούσε πακέτο τσιγάρων στη Γερμανία.

Το 1929 στο Γερμανικό όπεν σε σκληρό τερέν ήταν πρώτη στο μονό και πρώτη στο μεικτό με συμπαίκτη τον Φραντς Βίλχελμ Ματέικα. Επίσης ήταν φιναλίστ στο μονό στο Βισμπάντεν, φιναλίστ στο μονό στο Μοντρέ, φιναλίστ στο διπλό στο Μεράνο.

Το 1930 ήταν πρώτη στο Γερμανικό πρωτάθλημα σκληρού τερέν στο μεικτό, φιναλίστ στο μεικτό στο τουρνουά του Βερολίνου, φιναλίστ στο πρωτάθλημα της Ανδριατικής. 

Στο Πρωτάθλημα αντισφαίρισης Ανατολικής Μεσογείου ήτα νικήτρια στο απλό το 1931 επί της Νέλλυ Νέπαχ με 6-4, 6-2. Το 1931 ήταν φιναλίστ στο μονό στο πρωτάθλημα του Βερολίνου και νικήτρια στο διπλό, φιναλίστ στο μονό στο Γερμανικό πρωτάθλημα σε σκληρό τερέν, στο Διεθνές πρωτάθλημα Αυστρίας ήταν φιναλίστ στο μονό και στο μεικτό, νικήτρια στο μονό στο "Grand Hotel Panhans " στην Αυστρία, φιναλίστ στο μονό στο Γερμανικό πρωτάθλημα, φιναλίστ στο μονό στο όπεν Αργεντινής, ήταν φιναλίστ στο όπεν Αργεντινής. Την ίδια χρονιά ήταν πρώτη στο μονό και στο μεικτό στο πρωτάθλημα Δανίας σε σκληρό τερέν, και φιναλίστ στο μονό στο όπεν Χιλής.

Ήταν νικήτρια στο μονό στο διεθνές πρωτάθλημα του Μπάντεν Μπάντεν, επίσης είχε συμμετάσχει στο Γουίμπλεντον και το Γαλλικό όπεν χωρίς ιδιαίτερη επιτυχία.

## Παραπομπές

Κατηγορία:Γερμανίδες αθλήτριες της αντισφαίρισης
Ροπόταμος

right|thumb|300px|Ο Ροπόταμος κοντά στην εκβολή του στη Μαύρη Θάλασσα
Ο **Ροπόταμος** (, από την αρχαία ελληνική λέξη που σημαίνει "συνοριακό ποτάμι") είναι ένα σχετικά μικρό ποτάμι στη νοτιοανατολική Βουλγαρία. Πηγάζει από τα βουνά της Στράντζας και ρέει για 48,5 χιλιόμετρα για να καταλήξει στη Μαύρη Θάλασσα μεταξύ των πόλεων Ντιούνι και Πριμόρσκο.

Ο ποταμός γνωστός για την εκβολή του που έχει μήκος 30 μέτρα η οποία φιλοξενεί αφθονία ειδών χλωρίδας, πάνω από 100 από τα οποία απειλούνται στη χώρα. Το κάτω τμήμα του Ροπόταμου είναι ένα φυσικό καταφύγιο από το 1940 και μια προστατευόμενη περιοχή. Ο κάτω Ροπόταμος είναι ένα δημοφιλές τουριστικό αξιοθέατο εξαιτίας των νούφαρων και των βραχονησίδων πάνω από τον ποταμό, σε ορισμένες από τις οποίες φωλιάζουν θαλασσαετοί. 

## Το όνομα του ποταμού
Ο παγετώνας Ροπόταμο στο νησί Λίβινγκστον στα Νότια Σέτλαντ στην Ανταρκτική πήρε το όνομά του από τον ποταμό Ροπόταμο.

## Εξωτερικοί σύνδεσμοι

* Εικόνες από τον Ροπόταμο & τις ακτές
* http://ropotamo-reserve.com/ 
## Παραπομπές


Κατηγορία:Ποταμοί της Βουλγαρίας
Εμμανουηλίδης

Το ελληνικό επώνυμο **Εμμανουηλίδης** μπορεί να αναφέρεται σε κάποιο από τα παρακάτω πρόσωπα:

* Εμμανουήλ Εμμανουηλίδης (1867-1943), υπουργός και νομάρχης
* Λάκης Εμμανουηλίδης (γενν. 1929), ποδοσφαιριστής
* Δημήτρης Εμμανουηλίδης (γενν. 2000), ποδοσφαιριστής
* Μανώλης Εμμανουηλίδης (20ός αι.), ο φυσικός αυτουργός της δολοφονίας του Γρηγόρη Λαμπράκη

## Δείτε επίσης
* Εμμανουηλίδου

Κατηγορία:Ελληνικά επώνυμα
Εμμανουηλίδου

Το ελληνικό επώνυμο **Εμμανουηλίδου** μπορεί να αναφέρεται σε κάποιο από τα παρακάτω πρόσωπα:

* Αντιγόνη Εμμανουηλίδου-Αρσένη (1916-2011), υφηγήτρια της μικροβιολογίας και της υγιεινής
* Μελίνα Εμμανουηλίδου (γενν. 1994), αθλήτρια της πετοσφαίρισης
* Πολυνίκη Εμμανουηλίδου (γενν. 2003) πρωταθλήτρια Ελλάδος σπρίντερ στα 100 και στα 200 μ. γυναικών και συμμετοχή στους ολυμπιακούς αγώνες του 2024

## Δείτε επίσης
* Εμμανουηλίδης

Κατηγορία:Ελληνικά επώνυμα
Εξαρχόπουλος

Το ελληνικό επώνυμο **Εξαρχόπουλος** μπορεί να αναφέρεται σε κάποιο από τα παρακάτω πρόσωπα:

* Αντέλ Εξαρχόπουλος (γενν. 1993), Ελληνογαλλίδα ηθοποιός του κινηματογράφου
* Γεώργιος Εξαρχόπουλος, αγωνιστής στην Επανάσταση του 1821
* Νικόλαος Εξαρχόπουλος (1874-1960), παιδαγωγός και Ακαδημαϊκός

Κατηγορία:Ελληνικά επώνυμα